wickkiey/tamil-wikipedia-chunked huggingface dataset:
# ஒ.ச.நே - 03:00

## அத்திலாந்திக்குப் பகலொளி நேரம் (வடக்கு அரைக்கோள கோடைகாலத்தின்போது மட்டும்)

- கனடா
- நோவா இசுகோசியா, நியூ பிரன்சுவிக், இளவரசர் எட்வர்ட் தீவு, லாப்ரடோர் - தென்கிழக்கு முனையைத் தவிர மற்றும் கியூபெக்கின் கிழக்குப் பகுதிகள்.
- பெர்முடா (பிரித்தானிய கடல் கடந்த ஆட்புலம்)
- கிறீன்லாந்து - தூளே விமானத் தளம்
- இங்கு வட அமெரிக்காவின் பகலொளி சேமிப்பு நேர விதிகள் பின்பற்றப்படுகிறது
இவை **ஒ.ச.நே - 04:00** ஐ சீர் நேரமாக பயன்படுத்துகின்றன.
# ஒ.ச.நே - 03:00

## சீர் நேரமாக பயன்படுத்தும் பகுதிகள் (ஆண்டு முழுவதும்)

- சுரிநாம்
- பிரெஞ்சு கயானா
- பிரேசில் - வடக்கு மற்றும் வடகிழக்கு மாநிலங்கள்
- ஆலகோவாசு
- அமாபா
- பாகையா
- சியாரா
- மாரஞ்ஞோ
- பாரா
- பாராயிபா
- பெர்னம்புகோ
- பியாயுயி
- இரியோ கிராண்டு டோ நார்த்
- செர்ச்சீபி
- தோகான்ச்சீசு
- அர்கெந்தீனா
- அன்டார்க்டிக்காவின் சில நிலையங்கள்
# ஒ.ச.நே - 03:00

## சீர் நேரமாக பயன்படுத்தும் பகுதிகள் (தெற்கு அரைக்கோள குளிர்காலத்தின்போது)

- பிரேசில் - தெற்கு மற்றும் தென்கிழக்கு மாநிலங்கள்
- கூட்டரசு மாவட்டம்
- மினாஸ் ஜெரைசு
- பரானா
- இரியோ டி செனீரோ
- இரியோ கிராண்டு டொ சுல்
- சாவோ பாவுலோ
- இசுபிரிட்டோ சான்டோ
- கோயாசு
- சான்டா கதரீனா
- உருகுவே
# ஒ.ச.நே - 03:00

## பகலொளி சேமிப்பு நேரமாக பயன்படுத்தும் பகுதிகள் (தெற்கு அரைக்கோள கோடைகாலத்தின்போது)

- பிரேசில் - தென்மேற்கு மாநிலங்கள்
- மடோ குரோசோ
- மடோ குரோசோ டொ சுல்
- பரகுவை
- சிலி - பெருநிலப்பகுதி
- போக்லாந்து தீவுகள்
- அன்டார்க்டிக்காவின் சில நிலையங்கள்
இவை **ஒ.ச.நே - 04:00** ஐ சீர் நேரமாக பயன்படுத்துகின்றன.
# வார்ப்புரு:ஆப்பிரிக்காவின் நேர வலயங்கள்

&nbsp;
| கேப் வர்டி நேரம்
|-
| | &nbsp;[[ஒ.ச.நே±00:00|]]&nbsp;
| கிரீன்விச் இடைநிலை நேரம்
|-
| | &nbsp;[[UTC+01:00|]]&nbsp;
|-
| | &nbsp;[[UTC+02:00|]]&nbsp;
|-
| | &nbsp;[[ஒசநே+03:00|]]&nbsp;
| கிழக்கு ஆப்பிரிக்க நேரம்
|-
| | &nbsp;[[UTC+04:00|]]&nbsp;
|}
<small>கேப் வர்டி தீவுகள் ஆப்பிரிக்கப் பெரு நிலத்தின் மேற்கே உள்ளது.
மொரிசியசு, சீசெல்சு ஆகியன மடகாசுகரின் கிழக்கேயும் வட-கிழக்கேயும் முறையே உள்ளன.</small>
<noinclude>  
</noinclude>
# மைக், தலையில்லாத கோழி

**மைக், தலையில்லாத கோழி** (ஏப்ரல் 1945 – மார்ச்சு 1947), என்பது **அதிசய மைக்**, என்று அழைக்கபட்ட ஒரு Wyandotte வகை சேவலாகும். இது தலை துண்டிக்கப்பட்டபின்னரும் 18 மாதங்கள் உயிர் வாழ்ந்தது. இதன் உரிமையாளர் இந்த அதிசயத்தை நிரூபிக்க உத்தாக் பல்கலைக்கழகத்திற்கு எடுத்துச் சென்றார்.
# மைக், தலையில்லாத கோழி

## தலை துண்டிப்பு

செப்டம்பர் 10, 1945, அன்று லில்யாட் ஒல்சன் என்ற விவசாயியின் வீட்டிற்கு அவரது மாமியார் வந்திருந்தார். இரவு உணவுக்காக அவரது மனைவி அவரை தோட்டத்துக்கு அனுப்பி ஒரு கோழியைப் பிடித்து வரச்சொன்னார். ஒல்சன் 5 1/2 மாத மைக் என்னும் சேவலைப் பிடித்து கோடாரியால் வெட்டினார். வெட்டும்போது சேவல் சட்டென்று தலையை சற்று உள்ளிழுத்துக் கொள்ள, அதன் கொண்டை, அலகு, கண்கள், ஒரு காது என முகத்தின் முன்பகுதி மட்டும் துண்டானது. மூளை லேசாக சேதமுற்றது. ஆனால் மூளைக்கும், இதயத்துக்கும் குருதியைக் கொண்டு செல்லும் நாளங்கள் சேதமடையவில்லை.  
தலையின் பெரும் பகுதியை வெட்டிய பின்னரும் மைக் தலையில்லாமல் அங்கும் இங்கும் ஓட ஆரம்பித்தது. உணவைத் தேடியது.  
மைக் சாகாததால் அதைப் பாராமரிக்க ஒல்சன் முடிவெடுத்தார். அதன் காயத்துக்கு மருத்துவம் பார்த்தார். தண்ணீருடன் பாலையும், சிறு சிறு உணவுப் பொருட்களையும் மை குமிழ் கொண்டு மைக்கின் தொண்டைக்குள் உற்ற ஆரம்பித்தார். விரைவில் காயம் ஆறியது. பின்னர் சிறு தானியங்களையும் அந்தது துளை வழியாக விழுங்கத் தொடங்கியது.
# மைக், தலையில்லாத கோழி

## புகழ்

மைக்கின் புகழ் நாடெங்கும் பரவியது. அதன் முகப் பகுதியை ஒரு போத்தலில் போட்டு பாதுகாத்தார். பின்னர ஒல்சன் பல இடங்களுக்கு காட்சிக்கு மைக்கை கூட்டிச் சென்றார். புகழ்பெற்ற "டைம்" மற்றும் "லைப்" பத்திரிக்கைகளுக்காக படம்பிடிக்கப்பட்டது.  
மைக்கை பார்க்க 25 சென்ட் வசூக்கப்பட்டது. அதன் மூலம் மாதம் 4500 (மே, 2015ல் 47,500)அமெரிக்க டாலர்களை சம்பாதித்தார் ஒல்சன். சேவலின் மதிப்பு 10,000 டாலர்கள் என மதிப்பிடப்பட்டது.
# மைக், தலையில்லாத கோழி

## இறப்பு

மார்ச்சு, 1947ல் ஒல்சன் ஃபீனிக்சில் உள்ள ஒரு நெடுஞ்சாலை உணவகத்தில் தங்கியிருந்தார். நள்ளிரவில் மைக் சளியால் மூச்சுத் திணறத் தொடங்கியது. மைக்கிற்கு உணவு கொடுக்கும் சாதனங்களை அவர் கவணக் குறைவால் காட்சிக்கூடத்தில் மறந்துவிட்டிருந்தார். இதனால் மைக் இறந்தது.
# மைக், தலையில்லாத கோழி

## பிரேத பரிசோதனை

கழுத்து சிரை பாதிப்படையவில்லை என்பது கண்டுபிடிக்கப்பட்டது. மூளையில் இருந்த ஒரு கட்டி இரத்தப்போக்கை தடுத்திருந்தது. பெரும்பகுதி மூளையுடன் இருந்தது. அடிப்படை வேலைகளைச் செய்ய உதவும் மூளைப்பகுதி பாதிப்படையவில்லை.
# மோசசு நாகமுத்து

**மோசசு வீரசாமி நாகமுத்து** (*Moses Veerasammy Nagamootoo*, பிறப்பு: 30 நவம்பர் 1947) கயானா அரசியல்வாதியும் எழுத்தாளரும் ஆவார். இந்திய கொடிவழித் தமிழரான இவர் கயானாவின் பிரதமராக 2015 மே 20 முதல் 2020 ஆகத்து 2 வரை பதவியில் இருந்தார்.
# மோசசு நாகமுத்து

## வாழ்க்கைச் சுருக்கம்

நாகமுத்து கயானாவின் பெர்பிசு மாவட்டத்தில் இந்தியக் கொடிவழித் தமிழ் குடும்பம் ஒன்றில் விம் என்ற ஊரில் பிறந்தார். ஆசிரியராகவும், பத்திரிகையாளராகவும் பணியாற்றிய இவர் பின்னர் வழக்கறிஞர் ஆனார்.
# மோசசு நாகமுத்து

## அரசியலில்

1964 ஆம் ஆண்டில் மக்கள் முன்னேற்றக் கட்சியில் இணைந்து அரசியலில் இறங்கினார். 1992 ஆம் ஆண்டில் அக்கட்சியின் சார்பில் கயானா நாடாளுமன்றத்துக்குத் தேர்ந்தெடுக்கப்பட்ட இவர், தகவல்துறை அமைச்சராகவும், உள்ளூராட்சி அமைச்சராகவும் பணியாற்றினார். செட்டி ஜெகன், சாம் ஐன்ட்சு, ஜனெட் ஜெகன், பாரத் ஜாக்தியோ ஆகிய சனாதிபதிகளின் அமைச்சரவைகளில் உறுப்பினராக இருந்தார். 2000 ஆம் ஆண்டில் தனது அமைச்சர் பதவியைத் துறந்தார். 2008 ஆகத்து 2 இல் நடைபெற்ற மக்கள் முன்னேற்றக் கட்சியின் 29வது காங்கிரசு மாநாட்டில் ஐந்தாவது அதிகப்படியான வாக்குகள் (595) பெற்று கட்சியின் மத்திய குழுவுக்குத் தெரிவானார். 2011 ஆம் ஆண்டில் மக்கள் முன்னேற்றக் கட்சியில் இருந்து விலகும் வரை நாடாளுமன்ற உறுப்பினராகத் தொடர்ந்திருந்தார்.  
2011 ஆம் ஆண்டு அரசுத்தலைவர் தேர்தலில் நாகமுத்து மக்கள் முன்னேற்றக் கட்சியின் வேட்பாளராகப் போட்டியிடுவார் எனப் பலராலும் எதிர்பார்க்கப்பட்டது. ஆனால் அவர் 2011 அக்டோபர் 24 இல் கட்சியில் இருந்து விலகினார். பின்னர் அவர் 2011 அக்டோபரில் "மாற்றத்திற்கான கூட்டமைப்பு" என்ற அரசியல் கட்சியில் இணைந்து மீண்டும் நாடாளுமன்றத்திற்குத் தேர்ந்தெடுக்கப்பட்டார். 2015 மே மாதத்தில் நடந்த தேர்தலில் எதிர்க்கட்சிக் கூட்டணி வெற்றி பெற்றதை அடுத்து, நாகமுத்து கயானாவின் பிரதமராகவும், முதலாவது பிரதி சனாதிபதியாகவும் 2015 மே 20 அன்று பதவியேற்றார்.
# மோசசு நாகமுத்து

## எழுத்தாளராக

2001 ஆம் ஆண்டில் இவர் *Hendree's Cure* என்ற புதினத்தை எழுதி வெளியிட்டார். 1950களிலும், 1960களிலும் விம் கிராமத்தில் குடிபுகுந்த மதராசி மீனவர்களின் வாழ்க்கையை விளக்கும் புதினமாக இதனை எழுதினார்.
# இசுடீபன் கோவே

**ஸ்டீபன் ரிச்சர்ட்ஸ் கோவே** (Stephen Richards Covey அக்டோபர் 24,1932—சூலை 16, 2012) என்பவர் அமெரிக்க நாட்டைச் சேர்ந்த மேலாண்மை குரு, நூலாசிரியர், பேராசிரியர், பேச்சாளர் ஆலோசகர், சிந்தனையாளர் எனப் பல பரிமாணங்களைக் கொண்டவர். "மிகு திறமை மிக்க மனிதர்களின் 7 பழக்கங்கள்" என்னும் இவருடைய நூல் பல இலட்சக் கணக்கான படிகள் விற்பனை யாகி உலக அரங்கில் மிகுந்த பாராட்டைப் பெற்றது. 25 செல்வாக்கு மிகு அமெரிக்கர்களில் ஒருவர் ஸ்டீபன் கோவே என டைம் பத்திரிக்கை தேர்ந்தெடுத்து அறிவித்தது.  
இவரது பிற நூல்களான *முதலில் முதன்மையானவை (First Things First)*, *கொள்கை மையப்படுத்திய தலைமை (Principle-Centered Leadership)*, *செயல்திறன் மிக்க குடும்பங்களின் பழக்கங்கள் (The Seven Habits of Highly Effective Families)*, *எட்டாவது பழக்கம்: செயல்திறனிலிருந்து பேராண்மை*, *எனக்குள் தலைவர்- ஒரு சமயத்தில் ஒரு குழந்தையென எவ்வாறு உலகெங்கும் பள்ளிகளும் பெற்றோரும் பேராண்மைக்கு வித்திடுகிறார்கள் (The Leader In Me&nbsp;— How Schools and Parents Around the World Are Inspiring Greatness, One Child at a Time)* ஆகியனவும் பரவலான வரவேற்பைப் பெற்றுள்ளன. இறக்கும் தருவாயில் யூட்டா பல்கலைக்கழகத்தின் வணிகப் பள்ளியில் பேராசிரியராகப் பணிபுரிந்து வந்தார்.
# இசுடீபன் கோவே

## இளமைக் காலம்

கோவே பள்ளியில் படிக்கும்போதே நல்ல விளையாட்டு வீரராக இருந்தார். ஆனால் கீழே விழுந்து அடிபட்ட காரணத்தால் விளையாட்டைத் தவிர்த்து கல்வியில் தம் முனைப்பையும் கவனத்தையும் செலுத்தினார். மதிப்பார்ந்த முனைவர் பட்டங்கள் நிறையப் பெற்றார்.
# இசுடீபன் கோவே

## பணிகள்

பெரும் நிறுவனங்கள், வணிகக் குழுமங்கள் தம் இலக்குகளை எட்டுவதற்கான வழி வகைகளை எடுத்துக் காட்டி அந்த நிறுவனங்களின் அதிகாரிகளுக்கும் ஊழியர்களுக்கும் பயிற்சி அளித்தார். இன்னல்களையும் இடையூறுகளையும் எதிர் கொண்டு வெல்வது எப்படி? தலைவர்கள் மேலாளர்கள் போன்றோருக்கு இருக்க வேண்டிய தலைமைப் பண்புகள் யாவை, அவற்றை வளர்த்தெடுப்பது எப்படி, போன்ற கேள்விகளுக்கு விளக்கம் அளிக்க கருத்தரங்குகளும், பயிற்சி வகுப்புகளும் நடத்தினார். பிள்ளைகளை வளர்ப்பது எப்படி, பெற்றோரின் கடமைகள் என்ன, மனிதர்கள் ஒருவருக்கொருவர் உதவுவது, இரு சாராரும் பயன் பெறும் வண்ணம் இயங்குவது போன்றன பற்றியும் தம் நூல்களில் எழுதினார். உடா மாநில பல்கலைக் கழகத்தில் ஜோன் எம் ஹன்ஸ்மன் பிசினஸ் பள்ளியில் பேராசிரியாராகப் பணியாற்றினார். 1997 இல் உலகளாவிய நிலையில் பிராங்க்ளின் கோவே என்னும் பெயரில் ஒரு நிறுவனத்தை உருவாக்கினார். அந்நிறுவனம் தனி மனிதர்களுக்கும் பெரிய குழுமங்களுக்கும் பயிற்சி அளித்தது. இவர் சொற்பொழிவாற்றும் நிகழ்ச்சிகளில் தொழில்முனைவோர், உயரதிகாரிகள், வணிக ஆலோசகர்கள், கல்வியாளர்கள், சமூக விஞ்ஞானிகள் எனப் பல துறையாளர்கள் கலந்துகொள்வார்கள்.
# இசுடீபன் கோவே

## விருதுகள்

மகரிசி பல்கலைக் கழகம் வழங்கிய மகரிசி விருது, பன்னாட்டுத் தொழில் முனைவோர் விருது, 1998 இல் சீக்கியர்களின் அமைதிக்கான உலக மனிதன் விருது ஆகியனவும் இன்னும் சில விருதுகளும் பெற்றார்.
# இசுடீபன் கோவே

## எழுதிய நூல்கள்

- Spiritual Roots of Human Relations (1970)
- The Divine Center (1982)
- The Seven Habits of Highly Effective People (1989, 2004)
- Principle Centered Leadership (1989)
- First Things First, co-authored with Roger and Rebecca Merrill (1994)
- Living the Seven Habits (2000)
- 6 Events: The Restoration Model for Solving Life's Problems (2004)
- The 8th Habit: From Effectiveness to Greatness (2004)
- Quest: The Spiritual Path to Success by Stephen R. Covey (Editor) (1997), with Thomas Moore, Mark Victor Hansen, David Whyte, Bernie Siegel, Gabrielle Rothand Marianne Williamson. Simon & Schuster AudioBook
- The Leader in Me: How Schools and Parents Around the World Are Inspiring Greatness, One Child At a Time (2008)
- The 7 Habits of Highly Effective Network Marketing Professionals (2009)
- The 3rd Alternative: Solving Life's Most Difficult Problems (2011) (
# சப்த விடங்க தலங்கள்

**சப்தவிடங்கத்தலங்கள்** என்பவை தமிழ்நாட்டில் (எழு பெரும் தளங்கள்) உள்ள நடனத்தை அடிப்படையாகக் கொண்ட வழிபாட்டுத் தலங்கள் ஆகும். இவற்றின் தலைமையிடம் திருவாரூர் ஆகும். பிற விடங்கத்தலங்கள் திருநள்ளாறு, நாகபட்டினம் எனப்படும் நாகைக்காரோணம், திருக்காராயில், திருக்குவளை, திருவாய்மூர், வேதாரண்யம் ஆகியனவாகும். இந்த ஏழு ஊர்களிலுமுள்ள சிவன் கோவில்களில் சிவபெருமான் சன்னதிக்கு அருகில் அமைந்துள்ள தியாகராஜர் சன்னதிகளில் "விடங்கர்" என அழைக்கப்படும் இலிங்கங்கள் பூசிக்கப்படுகின்றன. விடங்கர் என்பது "உளியால் செதுக்கப்படாத மூர்த்தி" எனப் பொருள்படும். இந்திரனிடம் முசுகுந்தச் சக்கரவர்த்தி பெற்றுவந்த ஒரே உருவம் கொண்ட ஏழு சிலைகள் இந்த ஏழு ஊர்களில் பிரதிஷ்டை செய்யப்பட்டன என்பது மரபு வரலாறு இவை உளியால் செதுக்கப்படாத மூலவரை உடைய ஏழு சிவதலங்களாகும். வடமொழி சொல்லான சப்த என்பது ஏழு என்ற பொருளினையும், விடங்க என்பது உளியால் செதுக்கப்படாத எனும் பொருளையும் தருகிறது.
# சப்த விடங்க தலங்கள்

## தனிப்பாடல்

சப்தவிடங்கத்தலங்கள் குறித்து தனிப்பாடல் ஒன்று உள்ளது.  
:சீரார் திருவாரூர் தென்னாகை நள்ளாறு
:காரார் மறைக்காடு காராயில்-பேரான
:ஒத்த திருவாய்மூர் உவந்த திருக்கோளிலி
:சத்த விடங்கத் தலம்  
‘டங்கம்‘ என்றால் உளியால் பொளிதல், உளியால் பொள்ளாத சுயம்புமூர்த்தியாக, தானே தோன்றியதாகக் கொள்ளப்படுகிறது. மேற்குறிய அனைத்துக் கோயில்களிலும் ‘விடங்கர்‘ என அழைக்கப்படும் பளிங்குக்கல்லில் செய்யப்பட்ட சிறிய லிங்கத்திற்கு அபிஷேகமும், ஆராதனைகளும் நடைபெறுகின்றன. விடங்கர் என்ற சொல் ஆடவல்லான் பெருமானைக் குறிக்கும்போது ‘பேரழகன்‘ என்ற பொருளில் வரும்.
# சப்த விடங்க தலங்கள்

## சப்தவிடங்கத் தலங்களின் இறைவன்

சப்தவிடங்கத்தலங்களில் உள்ள இறைவன் பின்வரும் நிலையில் அமைகின்றனர்.
- திருவாரூர் - வீதி விடங்கர்
- திருநள்ளாறு - நாகவிடங்கர்
- நாகைக்காரோணம் - சுந்தரவிடங்கர்
- திருக்காராயில் - ஆதிவிடங்கர்
- திருக்கோளிலி - அவனிவிடங்கர்
- திருவாய்மூர் - நீலவிடங்கர்
- வேதாரண்யம் - புவனிவிடங்கர்
# சப்த விடங்க தலங்கள்

## சப்தவிடங்க நடனங்கள்

ஒவ்வொரு தலத்திலும் இறைவன் ஆடும் ஆட்டத்திற்கு ஒவ்வொரு பெயர் உள்ளது.
- திருவாரூர் தியாகராசப்பெருமான் - உயிரின் இயக்கமான மூச்சு உள்ளும் வெளியும் போய்வரும் உன்னத இயக்கத்தை உணர்த்தும் அஜபா நடனம்
- திருநள்ளாறு - பித்தர் ஆடுவது போன்ற உன்மத்த நடனம்
- நாகைக்காரோணம் - கடல் அலைகள் எழுவது போன்று உள்ள தரங்க நடனம்
- திருக்காராயில் - கோழியைப் போல் ஆடும் குக்குட நடனம்
- திருக்குவளை - வண்டு மலருக்கும் குடைந்து குடைந்து ஆடுதல் போன்று உள்ள பிருங்க நடனம்
- திருவாய்மூர் - தாமரை மலர் அசைவது போன்றுள்ள கமல நடனம்
- வேதாரண்யம் - அன்னப்பறவை அடியெடுத்து வைத்தாற்போலுள்ள ஹம்சபாத நடனம்  
இத்தலங்களில் சிவபெருமான் ஆடும் தாண்டவங்கள் சப்த விடங்க தாண்டவங்கள் என்று அழைக்கப்படுகின்றன.
# பல்லுருத்தோற்றம் (கணிப்பொறி அறிவியல்)

பொருள் நோக்கு நிரலாக்கத்தில், **பல்லுருவாக்கம்** (*Polymorphism*) என்பது ஒரு வகுப்பின் செயலிகளை, மாறிகளை, அல்லது பொருட்களை அந்த வகுப்பின் subclasses தமது தேவைகளுக்கு ஏற்றமாதிரி நிறைவேற்ற முடியும் என்ற கூற்றாகும்.
# பல்லுருத்தோற்றம் (கணிப்பொறி அறிவியல்)

## எடுத்துக்காட்டுக்கள்

### பி.எச்.பி

<syntaxhighlight lang=php>
<?php  
interface IAnimal
{
function getName;
function talk;
}  
abstract class AnimalBase implements IAnimal
{
protected $name;  
public function __construct($name)
{
$this->name = $name;
}  
public function getName
{
return $this->name;
}
}  
class Cat extends AnimalBase
{  
public function talk
{
return "Meowww!";
}
}  
class Dog extends AnimalBase
{  
public function talk
{
return "Arf! Arf!";
}
}  
$animals = array(
new Cat("Missy"),
new Cat("Mr. Mistoffelees"),
new Dog("Lassie")
);  
foreach ($animals as $animal) {
echo $animal->getName . ": " . $animal->talk;
}  
?>
</syntaxhighlight>
# பல்லுருத்தோற்றம் (கணிப்பொறி அறிவியல்)

## எடுத்துக்காட்டுக்கள்

### பெர்ள்

Polymorphism in பெர்ள் is inherently straightforward to write because of the language's use of sigils and references. This is the <code>Animal</code> example in standard OO Perl:  
<syntaxhighlight lang=perl>
package Animal;
sub new {
my ($class, $name) = @_;
bless {name => $name}, $class;
}  
package Cat;
@ISA = "Animal";
sub talk {"Meow"}  
package Dog;
@ISA = "Animal";
sub talk {"Woof! Woof!"}  
package main;
my @animals = (
Cat->new("Missy"),
Cat->new("Mr. Mistoffelees"),
Dog->new("Lassie"),
);
for my $animal (@animals) {
print $animal->{name} . ": " . $animal->talk . "\n";
}  
1. prints the following:
1.
1. Missy: Meow
1. Mr. Mistoffelees: Meow
1. Lassie: Woof! Woof!
</syntaxhighlight>  
This means that Perl can also apply polymorphism to the method call. The example below is written using the <code>Moose</code> module in order to show modern OO practises in Perl (it is not required for method polymorphism):  
<syntaxhighlight lang=perl>
{
package Animal;
use Moose;
has 'name' => ( isa => 'Str', is => 'ro' );
}  
{
package Cat;
use Moose;
extends 'Animal';
sub talk { 'Meow' }
sub likes { 'Milk' }
}  
{
package Dog;
use Moose;
extends 'Animal';
sub talk { 'Woof! Woof!' }
sub likes { 'Bone' }
}  
my @animals = (
Cat->new( name => 'Missy' ),
Cat->new( name => 'Mr. Mistoffelees' ),
Dog->new( name => 'Lassie' ),
);  
for my $animal ( @animals ) {
for my $trait qw/talk likes/ {
print $animal->name . ': ' . $trait . ' => ' . $animal->$trait;
}
}  
1. prints the following:
1.
1. Missy: talk => Meow
1. Missy: likes => Milk
1. Mr. Mistoffelees: talk => Meow
1. Mr. Mistoffelees: likes => Milk
1. Lassie: talk => Woof! Woof!
1. Lassie: likes => Bone
</syntaxhighlight>
# பெராக்சோயிருகார்பனேட்டு

வேதியலில், **பெராக்சோயிருகார்பனேட்டு** (*peroxodicarbonate*) என்பது C<sub>2</sub>O<sub>6</sub><sup>2&minus;</sup> என்ற மூலக்கூறு வாய்பாடுடன் இணைதிறன் எண்ணிக்கை 2 எனப் பெற்றிருக்கும் ஒர் எதிர்மின் அயனியாகும். இந்த ஆக்சோகார்பன் அயனியில் தனி கார்பன் மற்றும் ஆக்சிசன் அணுக்கள் உள்ளன. இரண்டு கார்பனேட்டு அயனிகள் இணைந்து ஒரு -O-O-பெராக்சைடு பாலம் உருவாகியுள்ள மூலக்கூறு வடிவமைப்பாக இதனைக் காணவியலும்.  
உருகிய இலித்தியம் கார்பனேட்டை மின்னாற்பகுக்கும் போது எதிர் மின்வாயில் பெராக்சோகார்பனேட்டுடன் (CO<sub>4</sub><sup>2&minus;</sup>) பெராக்சோயிருகார்பனேட்டு எதிர்மின் அயனி உண்டாகிறது. ருபீடியம் கார்பனேட்டின் நிறைவுற்ற கரைசலை தண்ணீரில் மின்னாற்பகுக்கும் பொழுதும் இந்த எதிர்மின்னயனியைத் தயாரிக்க முடியும்.  
1895 ஆம் ஆண்டில் கான்சுடம் மற்றும் வான் அன்சென் ஆகியோர் பொட்டாசியம் பெராக்சோயிருகார்பனேட்டைத், K<sub>2</sub>C<sub>2</sub>O<sub>6</sub> தயாரித்தனர். இதனுடைய படிகவமைப்பு 2002 ஆம் ஆண்டில்தான் கண்டறியப்பட்டது. இதையும் நிறைவுற்ற பொட்டாசியம் கார்பனேட் கரைசலை 20 பாகை செல்சியசு வெப்பநிலையில் மின்னாற்பகுப்பதன் மூலம் தயாரிக்க முடியும். இளம் நீலநிற படிகவடிவ திண்மமாக காணப்படும் இவ்வுப்பு 141 பாகை வெப்பநிலையில் சிதைவடைந்து ஆக்சிசனையும் கார்பன்-டை-ஆக்சைடையும் வெளிவிடுகிறது. தாழ்வெப்பநிலைகளில் இது மிக மெதுவாக சிதைவடைகிறது . அதே வேளையில் பொட்டாசியம் உப்பில் உள்ள இரண்டு அலகுகளும் O-O பிணைப்பைக் கொண்டு இரண்டு வேறுபட்ட மற்றும் கிட்டத்தட்ட செங்குத்துத் தளங்களில் காணப்படுகின்றன.
# இருகார்பனேட்டு

கரிம வேதியியலில், **இருகார்பனேட்டு** (*dicarbonate*) என்பது கனிம வேதியியலில் இரு இணைதிறன் எண்ணிக்கை கொண்ட [-O-(C=O)-O-(C=O)-O-] அல்லது <sup>2•</sup> என்ற வாய்பாட்டைக் கொண்டிருக்கும் வினைத்தொகுதிகளை அல்லது செயல்படு குழுக்களைக் குறிக்கிறது. ஒர் ஆக்சிசன் அணுவை பங்கீடு செய்துகொள்ளும் இரண்டு கார்பனேட்டு குழுக்களை இவை பெற்றுள்ளன. கற்பிதநிலை இருகார்பானிக் அமிலத்தின், அல்லது HO-(C=O)-O-(C=O)-OH. இரட்டை எசுத்தர்களாகவும் இச்சேர்மங்களை பார்க்கவியலும். இருமீத்தைல் இருகார்பனேட்டு, H<sub>3</sub>C-C<sub>2</sub>O<sub>5</sub>-CH<sub>3</sub> மற்றும் இரு மூவிணைய இருகார்பனேட்டு, (H<sub>3</sub>C-)<sub>3</sub>C-C<sub>2</sub>O<sub>5</sub>-C(-CH<sub>3</sub>)<sub>3</sub> ஆகிய இரண்டு சேர்மங்களும் முக்கியமான எடுத்துக்காட்டுகளாகும்.  
இது ஆக்சோகார்பனின் எதிர்மின் அயனிகளில் ஒன்றாகும். இந்த ஆக்சோகார்பன் அயனியில் தனி கார்பன் மற்றும் ஆக்சிசன் அணுக்கள் உள்ளன. இருகார்பனேட்டு உப்புகள் நிலைப்புத்தன்மை அற்றவையாகத் தோன்றினாலும் கார்பனேட்டு கரைசல்களில் கணநேர இருப்பைக் கொண்டுள்ளன.  
இருகார்பனேட்டு என்ற சொல்லாட்சி சில சமயங்களில் பைகார்பனேட்டு, [HCO3]− என்ற வினைத்தொகுதியைக் குறிக்க உபயோகிக்கப்படுகிறது. ஐதரசன்கார்பனேட்டு எதிர்மின் அயனி [HCO<sub>3</sub>]<sup>&minus;</sup> அல்லது கரிமக் குழு [HCO<sub>3</sub>-].இரண்டுக்கும் பொதுவான பெயராக இருப்பது இதற்கு காரணமாகும்.
# இன்டெர்னெட்.ஆர்க்

**இன்டெர்னெட்.ஆர்க்** (*Internet.org*) என்ற அமைப்பு வளர்ச்சி குறைந்த நாடுகளில் தேர்ந்தெடுக்கப்பட்ட சில இணைய சேவைகளுக்கான அணுக்கத்தை குறைந்த கட்டணத்தில் அல்லது கட்டணமின்றி வழங்க சமூக வலைத்தள நிறுவனமான முகநூல் ஏழு நகர்பேசி நிறுவனங்களுடன் (சேம்சங், எரிக்சன், மீடியாடெக், மைக்ரோசாப்ட், ஓபரா மென்பொருள், ரிலையன்சு மற்றும் குவால்காம்) கூட்டாக ஏற்படுத்தப்பட்டதாகும். இணைய அணுக்கத்தினை வழங்குவதில் புதிய வணிக ஏற்பாடுகளை உருவாக்கியும் வழங்குதிறனை கூட்டியும் இந்த குறிக்கோளை அடைய இந்த அமைப்பு முயல்கின்றது.  
இது இணைய சமத்துவத்தை மீறுவதாகவும் தனது போட்டியாளர்களுக்கு எதிராக முகநூலின் சேவைகளை முன்னிலைப்படுத்துவதாகவும் குற்றச்சாட்டு எழுந்துள்ளது. *இந்தியாவின் ஏழை மக்களை குறிவைத்த முகநூலின் நிகராளி* என இன்டெர்னெட்.ஆர்கை விமர்சித்து இந்தியாவில் பதிவுகள் வெளியாகின. ஏப்ரல் 2015 வரை இன்டெர்னெட்.ஆர்க் பயனாளர்கள்ஒரு சில வலைத்தளங்களையே விலையின்றி காணவியைந்தது. எந்தெந்த வலைத்தளங்களை விலையின்றிக் காணலாம் எனும் பட்டியலை முகநூல் தீர்மானிப்பது இணைய சமத்துவத்தை மீறுவதாக அமைகின்றது. இருப்பினும், மே 2015இல் முகநூல் நிறுவனம் தனது வரையறைகளுக்குட்பட்ட அனைத்து வலைத்தளங்களும் இன்டெர்னெட்.ஆர்க் மூலம் கிடைக்கும் என அறிவித்துள்ளது.|}
# இன்டெர்னெட்.ஆர்க்

## வரலாறு

### தொடக்கம்

இன்டெர்னெட்.ஆர்க் ஆகத்து 20, 2013 அன்று துவங்கப்பட்டது. தொடக்க விழாவின்போது முகநூல் நிறுவனரும் தலைமைச் செயலதிகாரியுமான மார்க் சக்கர்பெர்க் தனது திட்டத்தை விவரித்து பத்து பக்கங்கள் கொண்ட விரிதாளை வெளியிட்டார். இதில் உலகின் அனைத்து மக்களுக்கும் இணைய அணுக்கத்தை மேம்படுத்தும் முகநூலின் முந்தைய திட்டமான பேஸ்புக் சீரோவின் முன்னெடுப்பாக இதனை விவரித்திருந்தார். மேலும் "இணைக்கப்பட்டிருப்பது மாந்த உரிமை" என அறிவித்திருந்தார். இந்த தொடக்கத்தை கூகுளின் லூன் திட்டத்துடன் *டெக்கிரஞ்சு* இதழ் ஒப்பிட்டது.
- அக்டோபர் 2014: தன்சானியா
- நவம்பர் 2014: கென்யா
- சனவரி 2015: கொலொம்பியா
- சனவரி 2015: கானா, ஏர்டெல்லுடன்
- 10 பெப்ரவரி 2015: இந்தியா, ரிலையன்சுடன்
- 18 மார்ச் 2015: பிலிப்பீன்சு இசுமார்ட்டு கம்யூனிகேசன்சுடன்
- 31 மார்ச் 2015: குவாத்தமாலா டைகோவுடன்
- 20 ஏப்ரல் 2015: இந்தோனேசியா இந்தோசாட்டுடன்
- 10 மே 2015: வங்காளதேசம் ரோபியுடன்
- 13 மே 2015: மலாவி ஏர்டெல் மற்றும் டிஎன்எம் உடன்
# கார்பன் மூவாக்சைடு

**கார்பன் மூவாக்சைடு** *(Carbon trioxide)* என்பது CO<sub>3</sub> என்ற மூலக்கூறு வாய்பாட்டுடன் கூடிய கார்பனின் ஆக்சோகார்பன் வகை ஆக்சைடு ஆகும். நிலைப்புத்தன்மை அற்ற இச்சேர்மம் மூன்று வகையான மூலக்கூறுச்சீர்மை ,*C<sub>s</sub>*, *D<sub>3h</sub>*, மற்றும் *C<sub>2v</sub>* புள்ளித் தொகுதி மாற்று வடிவங்களில் இருக்க வாய்ப்புள்ளதாக பெரும்பாலான கோட்பாட்டு முறை ஆய்வுகள் தெரிவிக்கின்றன. அடிப்படைநிலை மூலக்கூறு நிலையில் இக்கூற்று வெளிப்படுகிறது
.  
நிலைப்புத்தன்மை மிக்கதான கார்பனேட்டு அயனியும் (CO<sub>3</sub><sup>2−</sup>) கார்பன் மூவாக்சைடும் (CO<sub>3</sub>) வேறுபட்டவை என்பதை கவனத்திற் கொள்ள வேண்டும்.  
கார்பன் மூவாக்சைடை உற்பத்தி செய்யமுடியும். உதாரணமாக, மின்மக் கலவையில் உள்ள கட்டில்லா எலக்ட்ரான்களில் இருந்து உருவாகும் மூலக்கூறு ஆக்சிசன் உண்டாக்கும் , கார்பன்-டை-ஆக்சைடு மற்றும் அணு ஆக்சிசன் வினையில் எதிர் அயனியாக்க மின்னிறக்க நகர்வுப் பகுதியில் இது தோன்றுகிறது.  
திரவ கார்பன்-டை-ஆக்சைடு அல்லது CO<sub>2</sub>/SF<sub>6</sub> கலவையில் கரைந்திருக்கும் ஓசோன் -45 ° செல்சியசு வெப்பநிலையில் 2537Å அளவுள்ள ஒளியின் கதிர்வீச்சுக்கு உட்பட்டு ஒளியாற்பகுப்பு அடையும்போதும் கார்பன் மூவாக்சைடு உருவாகும் மற்றொரு முறையும் அறியப்பட்டுள்ளது. ஊகிக்கமுடிகின்ற இம்முறையில் தோன்றும் கார்பன் மூவாக்சைடு தன்னிச்சையாக 2CO<sub>3</sub> → 2CO<sub>2</sub> + O<sub>2</sub> என்ற வினைவழியாக சிதைவடைவதாகவும் தெரிகிறது. ஒரு நிமிடத்திற்கும் குறைவான ஆயுட்காலமே இவ்வினை நீடிக்கிறது.  
உலர் பனிக்கட்டி என்றழைக்கப்படும் திட கார்பன்-டை- ஆக்சைடு மீது ஓசோன் வாயுவை ஊதும்போதும் கார்பன் ஓராக்சைடும் மூலக்கூறு ஆக்சிசனும் வினைபுரியும் போதும்கூட கார்பன் மூவாக்சைடு உருவாகிறது.
# விக்கிப்பீடியா:உங்களுக்குத் தெரியுமா/மே 20, 2015

- புவியின் நிலநடுக்கோட்டுத் தளத்தில் அமையப் பெற்றிருக்கும் புவியிணக்கச் சுற்றுப்பாதை, **புவிநிலைச் சுற்றுப்பாதை** எனப்படும்.
- **தொல்பாணியியம்** (Primitivism) என்பது, மேல் நாட்டினர் அல்லாத வரலாற்றுக்கு முந்தியகால மக்களின் வடிவங்களைத் தமது ஓவியப் படைப்புக்களில் பயன்படுத்திய ஒரு மேல் நாட்டுக் கலை இயக்கம் ஆகும்.
- **ஆத்தங்குடி தரைக் கற்கள்**, கோடையில் குளிர்ச்சியையும், குளிர்காலத்தில் சிறிது கதகதப்பையும் அளிக்கும் கிரானைட் கற்களாலான பூவேலை நிறைந்த தரைக்கற்களாகும்.
# ஆல்வன் கிரகாம் கிளார்க்

**ஆல்வன் கிரகாம் கிளார்க்** (*Alvan Graham Clark*, 10 சூலை 1832 - 9 சூன் 1897) அமெரிக்க வானியலாளரும், தொலைநோக்கி செய்வினைஞருமாவார். மேலும் இவர் ஆல்வன் கிளார்க் குழுமம் நிறுவிய ஆல்வன் கிளார்க்கின் மகனாவார்.  
1862 சனவரி 31ஆம் நாளன்று மாசச்சூசெட்ஸ் கேம்பிரிட்ச் துறையில் புதிய 18½ தொலைநோக்கியை வெள்ளோட்டம் பார்த்த போது இவர் சிரியசு-பி விண்மீனைக் கண்டறிந்தார். இந்தப் பொலிவு அளவு 8 கொண்ட சிரியசின் இணைமீன்தான் முதன்முதலில் கண்டறிந்த வெண் குறுமீன் ஆகும்.  
இந்த 18½ அங்குலத் தொலைநோக்கி இன்றும் இலினொய், எவான்சுட்டனில் உள்ள வடமேற்குப் பல்கலைக்கழகத்தின் டியர்பார்ன் வான்காணகத்தில் பயன்படுத்தப்படுகிறது.
# மத்திய பிளாஸ்டிக் பொறியில் மற்றும் தொழில்நுட்பக் கழகம் (இந்தியா)

**மத்திய பிளாஸ்டிக் பொறியில் மற்றும் தொழில்நுட்பக் கழகம்** (CIPET or Central Institute of Plastics Engineering and Technology) இரசாயனங்கள் மற்றும் உரங்கள் அமைச்சகத்தின் கீழ் தன்னாட்சி பெற்ற தொழில் நுட்பக் கழகமாக செயல்படுகிறது.  
1968ஆம் ஆண்டில் துவக்கப்பட்ட மத்திய பிளாஸ்டிக் பொறியில் மற்றும் தொழில்நுட்பக் கழகத்தின் தலைமையகம் (CIPET) சென்னையில் அமைந்துள்ளது. இதன் பிற 8 வளாகங்கள் வருமாறு:அகமதாபாத், லக்னோ, புவனேசுவரம், கொச்சி, ராய்ப்பூர், ஜெய்ப்பூர், சோனிபத், (மூர்தல்), பாட்னா (பீடா) ஆகும்..
அனைத்து மையங்களிலும் உயர்தர பரிசோதனை கூடங்களுடன் கூடிய பிளாஸ்டிக் மற்றும் பாலிமர் தொழில் சார்ந்த தொழில் நுட்பக் கல்வியும், ஆராய்ச்சிப் படிப்புகளும் உள்ளன.
# மத்திய பிளாஸ்டிக் பொறியில் மற்றும் தொழில்நுட்பக் கழகம் (இந்தியா)

## படிப்புகள்

பிளாஸ்டிக் தொழில்நுட்பக் கல்வி தொடர்பான மூன்றாண்டு பட்டயப் படிப்புகள், நான்காண்டு இளநிலை தொழில் நுட்ப படிப்புகள், இரண்டாண்டு முதுநிலை தொழில்நுட்ப படிப்புகள் மற்றும் ஆய்வுப் படிப்புகள் வழங்குகிறது.
# பெங்களூர் ராஜதானி விரைவு வண்டி

**பெங்களூர் ராஜதானி விரைவுவண்டி** (Bangalore Rajdhani Express),பெங்களூரையும் தில்லியையும் இணைக்கும் இந்தியத் தொடருந்து சேவை ஆகும். யஷ்வந்த்பூர் - தில்லி சராய் ரோஹில்லா குளிரூட்டப்பட்ட துராந்தோ விரைவுவண்டிக்கு அடுத்து, பெங்களூருக்கும் தில்லிக்குமான அதிவேக ரயிலாக உள்ளது.
# பெங்களூர் ராஜதானி விரைவு வண்டி

## சேவைகள்

பெங்களூரு – தில்லி இடையே இயக்கப்படும் தொடருந்துக்களில் இரண்டாவது அதிவேக தொடருந்து சேவை இதுவாகும். வேகத்தில் முதலாவதாக துராந்தோ தொடருந்து சேவை உள்ளது. இது தினசரி செயல்படுத்தப்படும் ஒரு தொடருந்து சேவையாகும். இது 22691 என்ற வண்டி எண்ணுடன் பெங்களூர் நகர சந்திப்பிலிருந்து ஹசரத் நிசாமுதீன் தொடருந்து நிலையம் வரை பயணிக்கிறது. மீண்டும் 22692 என்ற எண்ணுடன் தில்லியிலிருந்து பெங்களூர் வரை பயணிக்கிறது. இது வாரத்தின் நான்கு நாட்கள் இயக்கப்படுகிறது. இவை தவிர மற்ற நாட்களில் 22693/22694 என்ற எண்ணுடன் செயல்படுகிறது. பெங்களூர் நகர சந்திப்பிலிருந்து, ஹஸ்ரத் நிசாமுதீன் ரயில் நிலையத்திற்கு செல்லும்போது சுமார் 2365 கிலோ மீட்டர் தூரத்தினை, 36 மணி நேரம் மற்றும் 30 நிமிடங்களில் கடக்கிறது. 22691 என்ற வண்டி எண்ணுடன் செயல்படும்போது சராசரியாக மணிக்கு 72 கிலோ மீட்டர் வேகத்துடன் செயல்படுகிறது. திரும்பி வரும்போது 22692 என்ற வண்டி எண்ணுடன், 2382 கிலோ மீட்டர் தூரத்தினை, 36 மணி நேரம் மற்றும் 50 நிமிடங்களில் கடக்கிறது. இதன் சராசரி வேகம் மணிக்கு 72 கிலோ மீட்டர் ஆகும். இதுவே பெங்களூர் – தில்லி ரயில் சேவையில் இரண்டாவது அதிவேக ரயிலாக இடம்பெற முக்கியக் காரணமாகும்.  
செகந்திராபாத் வரை லாலகுடா WAP 7 மின்சார இஞ்சினுடன் செயல்படும் பெங்களூர் ராஜதானி விரைவுவண்டி, அதன்பின்பு செகந்திராபாத்திலிருந்து கிருஷ்ணாபுரம் WDP4/WDP4B டீசல் எஞ்சினின் மூலம் பெங்களூர் வரை செயல்படுகிறது. லாலகுடா WAP 7இன் மூலம் அதிகபட்சமாக மணிக்கு 130 கிலோ மீட்டர் வேகத்தில்கூட செல்ல முடியும்.  
22691 மற்றும் 22692 என்ற வண்டி எண்ணுடன் செயல்படும் தொடருந்து சேவையில் ஸ்ரீசத்யசாய் பிராசாந்தி நிலையம், தர்மவரம் சந்திப்பு, அன்ந்தபூர், ராயச்சூர், சேடம், செகந்திராபாத் சந்திப்பு, காசிபேட் சந்திப்பு, நாக்பூர் சந்திப்பு, போபால் சந்திப்பு மற்றும் ஜான்சி சந்திப்பு போன்ற இடங்கள் உட்பட மொத்தம் 11 நிறுத்தங்கள் உள்ளன. 22693 மற்றும் 22694 என்ற வண்டி எண்ணுடன் செயல்படும் ரயில் சேவையில் ஸ்ரீசத்யசாய் பிராசாந்தி நிலையம், தர்மவரம் சந்திப்பு, செகந்திராபாத் சந்திப்பு, காசிபேட் சந்திப்பு, நாக்பூர் சந்திப்பு, போபால் சந்திப்பு மற்றும் ஜான்சி சந்திப்பு ஆகிய ஏழு நிறுத்தங்கள் உள்ளன. 22693 மற்றும் 22694 என்ற வண்டி எண்ணுடன் செயல்படும் ரயில் சேவையானது, பெங்களூர் – செகந்திராபாத் இடையில் வேறுபட்ட வழியில் செயல்படுகிறது.
# பெங்களூர் ராஜதானி விரைவு வண்டி

## வழிப்பாதையும் நிறுத்தங்களுக்கான நேரமும்

| 1 | எச்
நிசாமுதீன் (NZM) | தொடக்கம் | 20:45 | 0 | 0 | 1 | 1 |  |
| --- | --- | --- | --- | --- | --- | --- | --- | --- |
| 2 | ஜான்சி
சந்திப்பு (JHS) | 01:15 | 01:20 | 5 | 403 | 2 | 1 |  |
| 3 | போபால்
சந்திப்பு (BPL) | 04:30 | 04:40 | 10 | 694 | 2 | 1 |  |
| 4 | நாக்பூர்
(NGP) | 10:15 | 10:25 | 10 | 1083 | 2 | 1 |  |
| 5 | காசிபேட்
சந்திப்பு (KZJ) | 16:05 | 16:07 | 2 | 1528 | 2 | 1 |  |
| 6 | செகந்திராபாத்
சந்திப்பு (SC) | 18:35 | 18:50 | 15 | 1660 | 2 | 1 |  |
| 7 | சேரம்
(SEM) | 20:58 | 21:00 | 2 | 1806 | 2 | 1 |  |
| 8 | ராய்சூர்
(RC) | 23:08 | 23:10 | 2 | 1951 | 2 | 1 |  |
| 9 | அனந்தபூர்
(ATP) | 02:18 | 02:20 | 2 | 2140 | 3 | 1 |  |
| 10 | தர்மவரம்
சந்திப்பு (DMM) | 03:25 | 03:30 | 5 | 2173 | 3 | 1 |  |
| 11 | ஸ்ரீ
சத்ய சாய் பிராசாந்தி நிலையம்
(SSPN) | 04:03 | 04:05 | 2 | 2206 | 3 | 1 |  |
| 12 | பெங்களூர்
நகர சந்திப்பு
(SBC) | 06:40 | முடிவு | 0 | 2365 | 3 | 1 | } |
# பெங்களூர் ராஜதானி விரைவு வண்டி

## வரலாறு

பெங்களூர் ராஜதானி விரைவுவண்டி 1992 ஆம் ஆண்டு முதன் முதலாக அறிமுகப்படுத்தப்பட்டது. ஆரம்பத்தில் வாரம் ஒருமுறை மட்டுமே இயக்கப்பட்டு வந்த இந்தத் தொடருந்து பின்பு வாரம் இருமுறை, வாரத்திற்கு மூன்றுமுறை என மாறி அதன்பின் வாரத்திற்கு நான்குமுறை என்றானது. 2010 ஆம் ஆண்டின் மார்ச் மாத இறுதியில் 12493 மற்றும் 12494 என்ற வண்டி எண்களுடன் செயல்பட்ட தொடருந்தானது, 22693 மற்றும் 22694 என்ற வண்டி எண்களுக்கு மாற்றப்பட்டது. 22693 மற்றும் 22694 ஆக வண்டி எண் மாற்றப்பட்டதிலிருந்து தினசரி ரயில் சேவையாக செயல்படத் தொடங்கியது.
# கார்பன் ஐந்தாக்சைடு

**கார்பன் ஐந்தாக்சைடு** (*Carbon pentaoxide* அல்லது *carbon pentoxide*) என்பது கார்பனுடைய நிலைப்புத் தன்மையற்ற மூலக்கூறு ஆக்சைடு ஆகும். இம்மூலக்கூறு , தாழ்வெப்பநிலைகளில் உருவாக்கப்பட்டும் ஆராயப்பட்டும் வருகிறது. வளிமண்டல வேதியியலில் கார்பன் ஐந்தாக்சைடு முக்கியத்துவம் வாய்ந்ததாகவும் உள்ளது. சூரியக் குடும்பத்துக்கு வெளியேயும் விண்மீனிடை பிரதேசத்திலும் உள்ள குளிர்ந்த பனிக்கட்டி தொடர்பான ஆய்வில் கார்பன் ஐந்தாக்சைடு பெரும்பங்கு வகிக்கிறது . கனிமீடு மற்றும் டிரைட்டன் ஆகிய சூரிய மண்டலத்திற்கு அப்பால் உள்ள துணைக்கோள்களில் இச்சேர்மம் உருவாகி அங்கு ஒரு பகுதிப்பொருளாகவும் காணப்படுகிறது. மேலும் இம்மூலக்கூறானது C<sub>2</sub> சீர்மையில் ஒரு கார்பன் மற்றும் நான்கு ஆக்சிசன் கொண்டுள்ள ஐந்து உறுப்பினர் வளையத்தைப் பெற்றுள்ளது. ஐந்தாவதாக உள்ள ஆக்சிசன் அணு கார்பனுடன் ஒரு இரட்டைப் பிணைப்பில் பிணைந்திருக்கிறது. இதன் அமைப்பு குறித்த வேதியியல் கணக்கீடுகளின் முடிவானது ஒரு கோட்பாட்டு அமைப்பாக வெளிப்படுகிறது. வடிவில் எப்போதுமே ஐங்கோண வடிவமாக இல்லாமல் அவ்வப்போது இது நீளம் மற்றும் கோணங்களில் மாறுபடுகிறது. கார்பனுடன் இணைக்கப்படாத ஆக்சிசன் அணுக்களுக்கிடையே உள்ள தொலைவு 1.406 Å ஆகவும் மாறாக கார்பனுடன் இணைக்கப்பட்டுள்ள ஆக்சிசன் அணுவுக்கும் இவ்வணுவுக்கும் இடையே உள்ள தொலைவு 1.457 Å ஆகவும் வேறுபட்டுக் காணப்படுகிறது. இச்சேர்மத்தில் இடம்பெற்றுள்ள கார்பன் ஆக்சிசன் பிணைப்பின் நீளம் 1.376 Å ஆகவும் இரட்டைக் கார்பனுக்கும் ஆக்சிசனுக்கும் இடையே உள்ள பிணைப்பின் நீளம் மிகவும் குறைவாக 1.180 Å தொலைவிலும் காணப்படுகிறது. சேர்மத்தில் ஒரேயொரு கார்பன் மட்டுமே இடம்பெற்றிருப்பதால் கார்பன் கார்பன் பிணைப்புக்கு இங்கு இடமில்லை. ஆக்சிசன் – ஆக்சிசன் – ஆக்சிசன் அணுக்களுக்கு இடையேயான பிணைப்புக் கோணம் 100.2° , ஆக்சிசன் – ஆக்சிசன் – கார்பன் பிணைப்பின் கோணம் 109.1° மற்றும் ஆக்சிசன் – கார்பன் – ஆக்சிசன் பிணைப்பின் கோணம் 125.4° என்ற அளவுகளில் பிணைப்புக் கோணங்களும் காணப்படுகின்றன.
# கார்பன் ஐந்தாக்சைடு

## உற்பத்தி

தாழ்வெப்பநிலைக்கு உறைந்த கார்பன்டை-ஆக்சைடுடன் 5 கிலோவோல்ட் எலக்ட்ரான்களை கதிர்வீச்சொளிர்வுக்கு உட்படுத்தினால் கார்பன் ஐந்தாக்சைடு உண்டாகிறது. கார்பன் நான்காக்சைடு ஆக்சிசனுடன் வினைபுரிகிறது என்பதே இவ்வினைக்கான வினைவழி முறையாகும். இவ்வினையில் 17.0 கிலோசூல் மோல் <sup>-1</sup> ஆற்றல் வெளிப்படுகிறது
# இருகார்பன் ஓராக்சைடு

**இருகார்பன் ஓராக்சைடு** (*Dicarbon monoxide*, C<sub>2</sub>O) என்ற ஆக்சோகார்பன் சேர்மம் இரண்டு கார்பன் அணுக்களும் ஒரு ஆக்சிசன் அணுவும் பெற்று அதிக வினைத்திறன் கொண்டதாக உள்ளது. கார்பன் கீழாக்சைடின் ஒளியாற்பகுப்பினால் இச்சகப் பிணைப்பு சேர்மம் இருகார்பன் ஓராக்சைடு உருவாகிறது. இச்சேர்மம் CO, CO<sub>2</sub>, C<sub>3</sub>O<sub>2</sub> மற்றும் பிற ஆக்சோகார்பன்களுடன் நெருங்கிய தொடர்பு கொண்டுள்ளது.  
:C<sub>3</sub>O<sub>2</sub> → CO + C<sub>2</sub>O  
NO மற்றும் NO<sub>2</sub> ஆகிய சேர்மங்களுடன் ஈடுபடும் வினையை உற்றுநோக்கும் அளவுக்கு இருகார்பன் ஓராக்சைடு நிலைப்புத்தன்மை பெற்றுள்ளது.
# இலெ. ப. கரு. இராமநாதன் செட்டியார்

**இலெ. ப. கரு. இராமநாதன் செட்டியார்** (18 மே 1915 - 14 ஏப்ரல் 2018) அண்ணாமலைப் பல்கலைக்கழகத்தின் முன்னைப் பேராசிரியரும் தமிழ்க் கீழைக்கலைத் துறைத் தலைவருமாவார். தமிழிசைச் சங்கம் உள்ளிட்ட அமைப்புகளில் இணைந்து தமிழ்ப்பணிபுரிந்தவர்.  
இராமநாதன் செட்டியார் அண்ணாமலைப் பல்கலைக்கழகத்தின் பொறுப்புத் துணைவேந்தர் பதவி மட்டுமல்லாது ஆட்சிக்குழு, பாடத்திட்டக் குழு எனப் பல்வேறு குழுக்களுக்குத் தலைமை வகித்துள்ளார். தமிழிசைச் சங்கத்தின் திருமுறை இசைப்பண்களின் ஆய்வுக் குழுவில் 60 ஆண்டுகளுக்கும் மேலாகத் தலைவராக இருந்துள்ளார்.
# பீதர் (வட்டம்)

| area_footnotes =
| area_total_km2 = 926
| area_blank1_title = காட்டுப்பகுதி
| area_blank1_km2 = 84.27
| area_note =  
| population_as_of = 2011
| population_footnotes =
| population_est = 541290
| population_rank =
| population_density_km2 = auto
| population_density_sq_mi=
| population_urban_footnotes =
# பீதர் கலன்

**பீதர் கலன் ** (*Bidriware*, கன்னடம்: **ಬಿದ್ರಿ ಕಲೆ** ) பீதரின் சிறப்பு மிக்க மாழை கைவினைப் பொருளாகும். கிபி 14ஆம் நூற்றாண்டில் பாமினி சுல்தான்களின் ஆட்சிக் காலத்தில் இது உருவானது. இந்த சிறப்புமிக்க மாழைகலன்கள் பெரும்பான்மையாக பீதர் நகரில் தயாரிக்கப்படுவதால் 'பீதர் கலன்' என அழைக்கப்படுகின்றன. இதன் தனித்துவமான உட்செருகு கலைநயத்தால் இந்தியக் கைவினைப் பொருட்களில் முதன்மை ஏற்றுமதிப் பொருளாக விளங்குகின்றது. செல்வச்செழிப்பின் அடையாளமாக இதனை வாங்குவோரும் உண்டு. கருநிறமாக்கிய துத்தநாக செப்பு கலந்த கலப்புலோகத்தில் தூய வெள்ளியை உட்செருகி இது உருவாக்கப்படுகின்றது.
# பீதர் வானூர்தி நிலையம்

**பீதர் வானூர்தி நிலையம்** (*Bidar Airport*, கன்னடம்: ಬೀದರ್ ವಿಮಾನ ನಿಲ್ದಾಣ) அல்லது **பீதர் வான்படைத் தளம்** கர்நாடகத்தின் பீதரில் அமைந்துள்ள படைத்துறையின் வான்படை படைத்தள வானூர்தி நிலையமாகும்.  
கருநாடக அரசின் வேண்டுகோளின்படி இந்த படைத்துறை விமானத்தளம் இந்திய அரசால் குடிசார் பயன்பாட்டிற்கு *கொள்கையளவில்* அனுமதிக்கப்பட்டுள்ளது. இருப்பினும் கூடுதல் நிலம் ஒதுக்க இதுவரை மாநில அரசு எந்த முயற்சியும் முன்னெடுக்கவில்லை.
# வளர்விகித வரி

**வளர்விகித வரி** அல்லது **வளர்வீத வரி** (*Progressive tax*) வருமான வரி விதிக்கும் முறைகளில் ஒன்று. வரி விதிக்கத்தக்கத் தொகை கூடக்கூட வருமான வரி விகிதமும் கூடினால் அம்முறை வளர்விகித வரிவிதிப்பு எனப்படுகிறது. இந்த வரிவிதிப்பு முறையில் சராசரி வரிவிகிதம் இறுதிநிலை வரிவிகிதத்தை விடக் குறைவானதாக இருக்கும். வரிகட்டும் ஆற்றல் குறைந்தவர்களின் வரிச்சுமையைக் குறைத்து, அதிக அளவு வரிகட்டக் கூடியவர்களிடம் அதிக வரி வசூலிக்கவே இம்முறை செயலாக்கப்படுகிறது. இவ்வரிவிதிப்பு முறைக்கு நேரெதிர் முறை தேய்வுவிகித வரி எனப்படுகிறது.
# தேய்வுவிகித வரி

**தேய்வுவிகித வரி** அல்லது **தேய்வுவீத வரி** (*Regressive tax*) வருமான வரி விதிக்கும் முறைகளில் ஒன்று. வரி விதிக்கத்தக்கத் தொகை கூடக்கூட வருமான வரி விகிதம் குறைந்தால் அம்முறை தேய்வீத வரிவிதிப்பு எனப்படுகிறது. இந்த வரிவிதிப்பு முறையில் சராசரி வரிவிகிதம் இறுதிநிலை வரிவிகிதத்தை விடக் கூடுதலாக இருக்கும்.  
தனிநபர் நோக்கில் இந்த வரிவிதிப்பு முறை ஏழைகளின் வரிச்சுமையைக் கூட்டி பணக்காரர்களின் வரிச்சுமையைக் குறைக்கின்றது (அவர்களது வரிகட்டும் ஆற்றலோடு ஒப்பிடுகையில்). இவ்வரிவிதிப்பு முறைக்கு நேரெதிர் முறை வளர்விகித வரி எனப்படுகிறது.
# ஏர் கோஸ்டா

**ஏர் கோஸ்டா** (Air Costa) ஆந்திரப் பிரதேச மாநிலத்தின் விஜயவாடாவினை அடிப்படையாகக் கொண்டு செயல்படும் இந்திய விமானச் சேவை நிறுவனம் ஆகும். ஏர் கோஸ்டாவின் முதல் விமானப் பயணம் அக்டோபர் 2013 இல் சென்னையில் இருந்து அனுப்பப்பட்டது. சென்னை விமான நிலையம் ஏர் கோஸ்டாவின் செயல்பாட்டு மற்றும் பராமரிப்பு மையங்களில் ஒன்றாகும். இது விஜயவாடாவினை அடிப்படையாகக் கொண்டு செயல்படும் நிறுவனமான LEPL குழுமத்தின் ஒரு பகுதியாகும். புலம்பெயர்ந்த விமானிகள் மற்றும் பொறியியலாளர்களுடன் சேர்த்து மொத்தம் 300 பணியாட்களுடன் தொடக்கப்பட்ட இந்நிறுவனம், அக்டோபர் 2013 முதல் தனது பணியினை செயல்படுத்தத் துவங்கியது. எம்பெரர் ஈ – 170 வகை விமானங்களில் இரு விமானங்களைக் கொண்டு இது செயல்படத் தொடங்கியது.  
அடுத்தகட்ட வளர்ச்சிக்காக, இந்தியாவில் மட்டும் 2015 ஆம் ஆண்டிற்காக சுமார் 150 மில்லியன் டாலர்களை முதலீடு செய்துள்ளது.அத்துடன் 2015 ஆம் ஆண்டிற்குள், விஜயவாடா விமான நிலையத்தில் விமான பராமரிப்பு, பழுதுபார்த்தல் மற்றும் சீர்செய்தல் போன்ற செயல்பாடுகளைச் செய்யும் வண்ணம் வசதிகள் ஏற்படுத்த முடிவு செய்துள்ளது. தற்போது, ஏர் கோஸ்டாவின் பராமரிப்பு மையம் சென்னை சர்வதேச விமான நிலையத்தில் அமைந்துள்ளது.
# ஏர் கோஸ்டா

## வரலாறு

பிப்ரவரி 2012 இல், LEPL குழுமம் சர்வதேச விமானப் போக்குவரத்து அமைச்சகத்திடம் இருந்து தடையிலாச் சான்றிதழைப் பெற்றது. ஆரம்பத்தில் விமானச் சேவையினை க்யூ 400 ரக விமானங்களைக் கொண்டு தொடங்க ஏர் கோஸ்டா நிறுவனம் முடிவு செய்திருந்தது. இருப்பினும், ஜூன் 2013 இல் பாரிஸில் நடைபெற்ற விமானங்கள் பறக்கும் நிகழ்ச்சிகள் மற்றும் காட்சிகளில், மக்கள் விருப்பத்திற்கேற்ப எம்பெரர் ஜெட் விமானங்களைக் கொண்டு விமானச் சேவையினை துவங்கப்போவதாக தெரிவிக்கப்பட்டது. சர்வதேச விமானப் போக்குவரத்தின் இயக்குனரிடம் இருந்து விமான செயல்பாட்டு அனுமதியினை செப்டம்பர் 2013 இல் ஏர் கோஸ்டா நிறுவனம் பெற்றது.
# ஏர் கோஸ்டா

## இலக்குகள்

ஏப்ரல் 2015 இன் படி ஏர் கோஸ்டாவின் இலக்குகள் பின்வருமாறு குறிப்பிடப்பட்டுள்ளன.  
| இந்தியா | ஆந்திர
பிரதேசம் | விஜயவாடா | விஜயவாடா
விமான நிலையம் | மையம் |
| --- | --- | --- | --- | --- |
| இந்தியா | ஆந்திர
பிரதேசம் | விசாகப்பட்டினம் | விசாகப்பட்டினம்
சர்வதேச விமான நிலையம் | மையம் |
| இந்தியா | ஆந்திர
பிரதேசம் | திருப்பதி | திருப்பதி
விமான நிலையம் | கவனத்திற்குரிய
நகரம் |
| இந்தியா | குஜராத் | அஹமதாபாத் | சர்தார்
வல்லபாய் படேல் சர்வதேச
விமான நிலையம் |  |
| இந்தியா | கர்நாடகா | பெங்களூர் | கேம்பேகௌவ்டா
சர்வதேச விமான நிலையம் |  |
| இந்தியா | ராஜஸ்தான் | ஜெய்பூர் | ஜெய்பூர்
சர்வதேச விமான நிலையம் |  |
| இந்தியா | தமிழ்நாடு | சென்னை | சென்னை
சர்வதேச விமான நிலையம் | மையம் |
| இந்தியா | தமிழ்நாடு | கோயம்பத்தூர் | கோயம்பத்தூர்
சர்வதேச விமான நிலையம் |  |
| இந்தியா | தெலுங்கானா | ஹைதராபாத் | ராஜீவ்
காந்தி சர்வதேச விமான நிலையம் | } |
# ஏர் கோஸ்டா

## தொடர்புகள்

இந்தியாவின் முக்கிய நகரங்களான ஹைதராபாத், விசாகப்பட்டினம், திருப்பதி, அஹமதாபாத், ஜெய்பூர், சென்னை, பெங்களூர் மற்றும் கோயம்பத்தூர் ஆகியவற்றினை ஒன்றிணைக்கும்படி ஏர் கோஸ்டா நிறுவனத்தின் விமானச் சேவைத் தொடர்புகள் உள்ளன. அத்துடன் புவனேஷ்வரில் தனது அடுத்த விமானச் சேவையினை தொடங்கவும் ஏர் கோஸ்டா நிறுவனம் திட்டமிட்டுள்ளது.
# ஏர் கோஸ்டா

## விமான குழு

ஈசிசி (ECC) யிடமிருந்து இரு எம்பெரர் ஈ - 170 ரக விமானங்களைக் குறிப்பிட்ட கால ஒப்பந்தத்தின் அடிப்படையில் எடுத்துத் தனது செயல்பாடுகளைத் தொடங்கியது. அதன் பின்னர் செப்டம்பர் 2015 இல், இரு எம்பெரர் ஈ – 190 ரக விமானங்களைத் தனது குழுமத்தில் சேர்த்தது. 2018 ஆம் ஆண்டிற்குள் சுமார் 25 விமானங்களைத் தனது விமானக் குழுமத்தில் இணைத்துவிட வேண்டும் என்ற எண்ணத்துடன் ஏர் கோஸ்டா நிறுவனம் செயல்பட்டு வருகிறது. 2015 ஆம் ஆண்டின் மே மாதத்தில் மூன்று எம்பெரர் ஈ – 190 ரக விமானங்களை தனது விமானக் குழுமத்துடன் இணைக்கப்போவதாக ஏர் கோஸ்டா நிறுவனம் அறிவித்துள்ளது. இச்செயல்பாட்டினை செப்டம்பர் 2015 இலிருந்து ஜனவரி 2016 க்குள் முடிக்கவும் ஏர் கோஸ்டா நிறுவனம் திட்டமிட்டுள்ளது. இதற்கான முதலீட்டுப் பணத்தினை, தனியார் பங்கு முதலீட்டாளர்களிடம் பங்குகளை விற்பதன் மூலம் பெறுவதென ஏர் கோஸ்டா முடிவு செய்துள்ளது.  
ஏர் கோஸ்டாவின் விமானக் குழு விவரங்கள் பின்வருமாறு:  
| J | Y |  |  |  |  |  |
| --- | --- | --- | --- | --- | --- | --- |
| எம்பெரர்
ஈ - 170 | 2 | 8 | 7 | 60 | 67 | ECC விடம்
இருந்து குத்தகைக்கு
எடுக்கப்பட்டது |
| எம்பெரர்
ஈ – 190 | 2 | 13 | 0 | 112 | 112 | GECAS விடம்
இருந்து குத்தகைக்கு
எடுக்கப்பட்டது |
| எம்பெரர்
ஈ190-ஈ2 | - | 25 [12] | 50 | அறிவிக்கப்படவுள்ளது | 2018 முதல்விநியோகங்கள் தொடங்கப்படவுள்ளது.ஆசியவெளியீட்டு நுகர்வோர் |  |
| எம்பெரர்
ஈ195-ஈ2 | - | 25 [12] | அறிவிக்கப்படவுள்ளது |  |  |  |
| மொத்தம் | 4 | 71 | 50 | } |  |  |  
பிரேசில் எம்பெரர் தயாரிப்பு நிறுவனத்திடம் இருந்து சுமார் 2.94 பில்லியன் டாலர்கள் மதிப்பில் 50 ஈ-ஜெட் ஈ2 ரக விமானங்களை ஏர் கோஸ்டா நிறுவனம் வாங்கவுள்ளது. இதற்கான செயல்பாடு பிப்ரவரி 13, 2014 இல் தொடங்கப்பட்டதாக இரு தரப்பும் அறிவித்தது.  
சிங்கப்பூர் விமானங்கள் பறக்கும் காட்சியக நிகழ்ச்சியில் அடுத்த 50 விமானங்கள் வாங்குவது பற்றி ஏர் கோஸ்டா நிறுவனம் அறிவித்தது. ஈ-ஜெட் ஈ2 நிறுவனத்திடம் இருந்து இந்தியாவில் ஒரு நிறுவனம் விமானங்களை வாங்குவது இதுவே முதல்முறை. அந்நிறுவனம் இந்தியாவில், தனது முதல் விமான விநியோகத்தினை 2019 இல் இருந்து தொடங்கவுள்ளது.
# பீதர் வரலாறு

**பீதர்** தென்னிந்தியாவில் கருநாடக மாநிலத்தின் வடகிழக்கில் அமைந்துள்ள வரலாற்றுச் சிறப்பு மிக்க இடமாகும். பீடபூமி நிலப்பகுதியின் விளிம்பில் அமைந்துள்ள பீதரிலிருந்து வடக்கிலும் கிழக்கிலும் தாழ்நிலங்களின் அழகான காட்சிகளைக் காண வியலும். கடல் மட்டதிலிருந்து உயரத்தில் அமைந்துள்ளது. இதமான வானிலையுடைய பீதரில் வேனிற்காலத்திலும் க்கு மேல் செல்வதில்லை. *பீதர் பீடபூமி* ஓர் ஒழுங்கற்ற வடிவத்தில், நீளமாகவும் மிகுந்த அளவில் அகலமுடையதாகவும் உள்ளது.
# பீதர் வரலாறு

## பண்டைக்காலம்

மரபுவழிக் காதைகள் இந்து காவியமான மகாபாரதத்தின் முதன்மை நாயகர்களில் ஒருவரான விதுரன் வாழ்ந்திருந்த இடமாக விவரிக்கின்றன; அக்காலத்தில் இது **விதுரநகரம்** என அழைக்கப்பட்டதாக விளம்புகின்றன.
மேலும் பண்டைய விதர்பா நாட்டுடன் பீதர் தொடர்புபடுத்தப்படுகின்றது. ஆனால் தற்போதைய ஆய்வுகள் விதர்பா பீரார் மாநிலத்தை ஒட்டி இருப்பதாக வெளிப்படுத்துகின்றன.  
பண்டைய பெருங்கற்கால நாகரிகம் கி.மு 1200 முதல் கி.மு 1100 வரை தழைத்திருந்தது; இது கி.மு மூன்றாவது, இரண்டாவது நூற்றாண்டுகளில் வளர்ந்தோங்கி கி.மு 100 வரை நிலைத்திருந்தது. இந்த நாகரித்தில் விதர்பாவின் தாக்கமும் கிழக்கத்திய இந்தியாவின் தாக்கமும் கலந்திருந்தது. கர்நாடகத்தின் வடகிழக்குப் பகுதியில் கண்டெடுக்கப்பட்டுள்ள மட்பாண்ட வகைகளும் செப்புப் பொருட்களும் கற்களின் அமைப்புக்களும் இந்த நாகரிகத்தை அடையாளப்படுத்துகின்றன.  
இந்நிலப்பகுதி **மௌரியப் பேரரசின்** தென்பகுதியில் அடங்கியதாக அசோகர் காலத்து ஆவணங்கள் சாற்றுகின்றன. நந்தர்களை மௌரியர்கள் வென்றபோது அவர்களது ஆட்சியின் கீழிருந்த பீதரும் மௌரிய இராச்சியத்தில் இணைந்தது. பிந்துசாரர் கருநாடகத்தின் பகுதிகளை அடக்கிய தக்காணப் பீடபூமியை ஆண்டு வந்தார்.  
மௌரியர்களுக்குப் பிறகு **சாதவாகனர்கள்** நான்கு நூற்றாண்டுகளுக்கு ஆண்டு வந்தனர். கௌதமிபுத்ர சதகர்ணி தனது ஆட்சியை இங்கு நிறுவினார். இவரது ஆட்சிக்கால காசுகளை தக்காண பீடபூமியின் பல்வேறு பகுதிகளில் காணவியலும்.
# வில்லியமினா பிளெமிங்

**வில்லியமினா பேட்டன் இசுட்டிவன்சு பிளெமிங்** (*Williamina Paton Stevens Fleming*, மே 15, 1857 &ndash; மே 21, 1911) என்பவர் இசுக்காட்லாந்தைச் சேர்ந்த வானியலாளர் ஆவார். இவர் தன் பணிக்காலத்தில், இவர் தன் பணிக்காலத்தில் விண்மீன்களுக்கான பொதுப் பெயரீட்டு முறையை உருவாக்கினார். மேலும் ஆயிரக்கணக்கான விண்மீன்களையும் பிற விண்வெளி நிகழ்வுகளையும் அட்டவணைப்படுத்தினார். 1888-இல் இவர் குதிரைத்தலை விண்மீன்குழுவைக் (நெபுலா) கண்டுபிடித்துப் பெரும்பெயர் பெற்றார்.
# வில்லியமினா பிளெமிங்

## தகைமை

- நிலா எரிமலைவாய் ஒன்று இணைந்து இவரது பெயராலும் அலெக்சாண்டர் பிளெமிங் பெயராலும் சுட்டப்படுகிறது.
# சாரடர்த்தி

{\rho_\mathrm{H_2O}}</math>
}}
**சாரடர்த்தி** அல்லது **தன்னீர்ப்பு** (*Relative Density* or *Specific Gravity*) என்பது ஒரு ஒப்பீட்டு முறையாகும். அதாவது ஒரு பொருளின் அடர்த்தி நீரின் அடர்த்தியினது எத்தனை மடங்கு என்பதே அப்பொருளின் சாரடர்த்தி ஆகும். இது ஒரு பரிமாணமற்ற அளவாகும். பொருட்கள் நீரில் மிதக்கும் தகவைக் கொண்டு அவற்றின் சாரடர்த்தியினை நீருடன் ஒப்பிட முடியும். நீரில் மிதக்கக்கூடிய பொருட்கள் நீரை விடக் குறைவான சாரடர்த்தியையும் நீரில் அமிழ்கின்ற பொருட்கள் நீரினை விடக் கூடிய சாரடர்த்தியினையும் கொண்டுள்ளன. நீரின் சாரடர்த்திப் பெறுமானம் 1 எனக் கொள்ளப்பட்டால் மிதக்கக்கூடியவை 1ஐ விடக் குறைவான சாரடர்த்தியையும் அமிழக்கூடியவை 1ஐ விட கூடிய சாரடர்த்தியையும் கொண்டிருக்கும்.
# சாரடர்த்தி

## வரையறை

சாரடர்த்தி (<math>RD</math>) அல்லது தனீர்ப்பு (<math>SG</math>) ஒரு பண்பலகு அற்ற எண் ஆகும்.
<math display="block">\mathit{RD} = \frac{\rho_\mathrm{substance}}{\rho_\mathrm{reference}},</math>
இங்கு, <math>RD</math> - சாரடர்த்தி, <math>\rho_\mathrm{substance}</math> - அளக்கப்படும் பொருளின் அடர்த்தி, <math>\rho_\mathrm{reference}</math> - நீரின் அடர்த்தி.  
நீரின் அடர்த்தி <math>\rho_\mathrm{H2O}</math> = 1000&nbsp;kg&middot;m<sup>−3</sup> (at 4&nbsp;°C/39.2&nbsp;°F) அனைத்துலக முறை அலகுகள் அலகில்.  
சில பொருட்களும் சாரடர்த்திப் பெறுமானமும்:  
- மெழுகுவர்த்தி - 0.9
- தக்கை - 0.26
- இலேசான பலகை - 0.85
- நீர் - 1
- கண்ணாடி - 2.6
- ஈயம் - 11.0
- இரும்பு - 7.9
# காலவரிசையில் வேதித்தனிமங்கள் கண்டுபிடிப்பு

இன்று வரை கண்டறியப்பட்டுள்ள **வேதித் தனிமங்களின் கண்டுபிடிப்பு காலவரிசைப்படி** (*Timeline of chemical element discoveries*) இங்கே வழங்கப்படுகிறது. பெரும்பாலான தனிமங்களின் சரியான கண்டுபிடிப்புத் தேதியைத் துல்லியமாக வரையறுக்க முடியாத நிலையில் இருப்பதால் அவற்றைத் தூய தனிமங்கள் என வரையறுக்கப்பட்ட நாளை அடிப்படையாகக் கொண்ட காலமுறை வரிசையில் பொதுவாக இங்கே தனிமங்கள் பட்டியலிடப்பட்டுள்ளன.  
ஒவ்வொரு தனிமத்தின் பெயர், அணு எண், முதல் அறிக்கை அறிமுகமான ஆண்டு, கண்டுபிடித்தவர் பெயர், கண்டுபிடிப்புத் தொடர்பான சில குறிப்புகள் ஆகியன கொடுக்கப்பட்டுள்ளன.
# காலவரிசையில் வேதித்தனிமங்கள் கண்டுபிடிப்பு

## பதிவுசெய்யப்பட்ட கண்டுபிடிப்புகள்
# விகிதமுறை வரி

**விகிதமுறை வரி** (*Proportional tax*) வருமான வரி விதிக்கும் முறைகளில் ஒன்று. வரி விதிக்கத்தக்கத் தொகை கூடினாலும் குறைந்தாலும் வருமான வரி விகிதம் மாறாது, நிலையாக இருக்கும் முறை விகிதமுறை வரிவிதிப்பு எனப்படுகிறது. இந்த வரிவிதிப்பு முறையில் சராசரி வரிவிகிதமும் இறுதிநிலை வரிவிகிதமும் சமமாக இருக்கும்.  
தனிநபரின் வரிசெலுத்தும் ஆற்றலை இம்முறை கணக்கில் கொள்வதில்லை. ஏழைகளுக்கும் பணக்காரர்களுக்கும் ஒரே விகிதத்தில் வரி விதிக்கின்றது. இவ்வாறல்லாது, வரிவிதிக்கத்தக்கத் தொகைக்கேற்ப வரி விகிதம் மாறும் முறைகளும் (வளர்விகித வரி, தேய்வுவீத வரி) பயன்பாட்டில் உள்ளன.
# மெகல்லன் விண்ணுளவி

**மெகல்லன் விண்ணுளவி** (*Magellan*) அல்லது வெள்ளி மெகல்லன் துருவி என்பது நாசாவால், 1989 மே 4 அன்று அனுப்பப்பட்ட 1,035 கி.கி எடையுடைய ஒரு இயந்திர விண்ணுளவி ஆகும். இந்த விண்ணுளவியின் நோக்கம் வெள்ளி கோளின் மேற்பரப்பு மற்றும் ஈர்ப்புப் புலத்தை பற்றி அறிவது ஆகும்.  
மெகல்லன் விண்ணுளவி தான் முதன் முதலில் விண்ணோடத்திலிருந்து அனுப்பப்பட்ட விண்ணுளவி ஆகும்.மேலும் இது தனது சுற்றுப்பாதையில் வலம் வரும் போது வளிமண்டலக் கலநிறுத்தம் (aerobraking) முதன் முதலில் பரிசோதிக்கப்பட்டதும் இந்த விண்ணுளவியில் தான்.இது நாசாவால் வெள்ளி கோளுக்கு விண் பொருள்களை அனுப்பும் பணிகளில் நான்காவது வெற்றிகரமான பணி ஆகும். மேலும் இது அமெரிக்கா வேற்று கோள்களுக்கு விண்ணுளவிகளை அனுப்பாமல் இருந்த 11 ஆண்டு கால இடைவெளியை முடிவுக்கு கொண்டுவந்தது.
# மெகல்லன் விண்ணுளவி

## விண்ணுளவியின் வடிவமைப்பு

செலவுகள் குறைக்க மெகல்லன் விண்ணுளவி, மற்ற பணிகளுக்காக வாங்கப்பட்ட உதிரி பாகங்களைக் கொண்டு வடிவமைக்கப்பட்டது.
கொலராடோ டென்வரில் உள்ள மார்ட்டின் மரிட்ட விண்வெளி குழு இதை உருவாக்கினார்கள்.
# மெகல்லன் விண்ணுளவி

## விண்ணுளவியின் வடிவமைப்பு

### கட்டுப்பாட்டு அமைப்பு

மெகல்லன் விண்ணுளவியை மூன்று அச்சுகளில் நிலைப்படுத்தும் வகையில் வடிவமைக்கப்பட்டது.
# மெகல்லன் விண்ணுளவி

## விண்ணுளவியின் வடிவமைப்பு

### தொடர்பாடல்

இந்த விண்ணுளவி தொடர்பாடலுக்காக இலகுரக கிராஃபைட்/அலுமினியத்தாலான, 3.7 மீட்டர் அளவுடைய உயர்ஈட்ட அலையுணரியும் (high-gain antenna), நடுத்தர ஈட்ட அலையுணரியும் (medium-gain antenna) பொருத்தப்பட்டுள்ளது. இது தொலை தூர விண்வெளி வலைப் பின்னலுடன் தொடர்பு கொள்ளும் போது வினாடிக்கு 1.2 கிலோபிட் கட்டளைகளைப் பெற்றுக் கொண்டு வினாடிக்கு 268.8 கிலோபிட் தகவல்களை அனுப்ப முடியும்.
# மெகல்லன் விண்ணுளவி

## விண்ணுளவியின் வடிவமைப்பு

### ஆற்றல்

மெகல்லன் இரண்டு 2.5 மீட்டர் அளவுடைய சூரியவொளித் தகடுகளின் மூலம் ஆற்றலைப் பெருகிறது.ஆரம்பத்தில் இந்த சூரியவொளித் தகடுகள் 1,200 வாட் ஆற்றலை விண்ணுளவிக்கு அளித்த போதிலும் தீவிர வெப்பநிலை மாற்றங்களின் காரணமாக இதன் தரம் படிப்படியாக தாழ்ந்துவிட்டது.சூரிய ஒளி இந்த தகடுகளில் படாத காலங்களில், மணிக்கு 30 ஆம்ப் கொடுக்ககூடிய நிக்கல்-கேட்மியம் மின்கலம் இதை இயக்க பயன்படுத்தப்படும்.மீண்டும் சூரிய ஒளி தகடுகளில் படும் போது தானக மறுஊட்டம் பெற்றுக்கொள்ளும்.
# பல்மைரா

**பல்மைரா** (*Palmyra*, , ; ; ), சிரியா நாட்டில் ஓம்சு ஆளுநரகப் பகுதியில் அமைந்துள்ள தொன்மையான செமித்திய நகரமாகும். திமிஷ்குவிற்கு வடகிழக்கே தொலைவிலும் புராத்து ஆற்றின் தென்மேற்கே தொலைவிலும் அமைந்துள்ள இது ஓர் பாலைவனச்சோலை ஆகும். புதிய கற்காலத்தில் கி.மு இரண்டாவது ஆயிரவாண்டுகளிலேயே பல்மைரா சிரியாவின் பாலைவனத்தில் பயணிக்கும் பயணிகள் ஓய்வெடுக்கும் ஊராக விவரிக்கப்பட்டுள்ளது. எபிரேய விவிலியத்தில் இந்த நகரம் குறிப்பிடப்பட்டுள்ளது. அசிரிய மன்னர்கள் ஆண்ட இந்நகரம் செலுக்கட் பேரரசின் கீழும் பின்னர் உரோமைப் பேரரசு கீழும் பெரும் செழிப்புடன் விளங்கியது.  
1929ஆம் ஆண்டிலிருந்து இது பயனற்றுப் போனது. ஐக்கிய நாடுகள் கல்வி, அறிவியல், பண்பாட்டு நிறுவனம் 1980ஆம் ஆண்டில் இக்களத்தை உலகப் பாரம்பரியக் களமாக அறிவித்தது.  
இதன் பெயர் செமித்திய மொழியில் ஆகும். அரமேயத்தில், இதன் பொருள் "வெல்ல முடியாத நகரம்" என்பதாகும். இப்பெயருடனான பபிலோனிய கற்றூண்கள் சிரியாவின் மாரி பகுதியில் கிடைத்துள்ளன. இன்றும் அராபிய மொழியில் இது தட்மூர் என்றே அழைக்கப்படுகின்றது.
# பல்மைரா

## பல்மைரா நினைவுச்சின்ன அழிப்புகள்

சிரியாவில் உள்ள இரண்டாயிரம் ஆண்டுகளுக்கு முந்தைய பழங்கால நினைவுச் சின்னங்களை, இசுலாமிய கொள்கைகளுக்கு எதிரான உருவ வழிபாட்டு தலங்கள் எனக்கருதி இராக்கிலும் சாமிலும் இசுலாமிய அரசு அமைப்பினர், வெடிகுண்டுகளால் தாக்கி அழித்து வருகின்றனர். அவைகளில் பல்மைராவில் உள்ள இரண்டாயிரம் ஆண்டு பழமை வாய்ந்த சிதிலமடைந்த கோயிலும் ஒன்றாகும்.  
இது ஒரு யுனெஸ்கோவின் பாரம்பரிய சினமாக அறிவிக்கப்பட்ட ஒன்றாகும்.
# தோட்டுக்கணவாய்

**தோட்டுக்கணவாய்** (*Cuttlefish*) என்பது ஒரு கடல் உயிரினமாகும். இது தலைக்காலி இன மீனாகும். இது மிகவும் பரந்தும் தட்டையாகவும் இருக்கும். இம்மீன் 15-25 செ.மீ நீளமும் 50செ.மீ அகலமும்.10.5 கிலோ எடையுடன் காணப்படும். இதன் உள்தோட்டை கணவாய் எலும்பு என்பர். இந்த உள்தோடு உலோகங்களை மெருகிடுவதற்கு பயன்படுத்துகிறார்கள்.
# 2015 பீகார் சட்டப் பேரவைத் தேர்தல்

**2015 பீகார் சட்டப் பேரவைத் தேர்தல்** அக்டோபர் 12 முதல் நவம்பர் 5 வரை நடைபெற்றது. 178 தொகுதிகளில் வென்ற பெரும் கூட்டணியின் நிதிசு குமார் முதல்வராக பதவியேற்றார். இக்கூட்டணியில் இவரது ஐக்கிய சனதா தளம் 71 தொகுதிகளில் வென்றிருந்தது.
# 2015 பீகார் சட்டப் பேரவைத் தேர்தல்

## வாக்காளர் விவரம்

| வரிசை எண் | வாக்காளர்கள் | எண்ணிக்கை |  |
| --- | --- | --- | --- |
| 1 | ஆண் | 3,56,46,870 |  |
| 2 | பெண் | 3,11,77,619 |  |
| 3 | மூன்றாம் பாலினம் | 2,169 |  |
| - | மொத்தம் | 6,68,26,658 | } |
# 2015 பீகார் சட்டப் பேரவைத் தேர்தல்

## வாக்குப்பதிவு விவரம்

| வாக்குப்பதிவு கட்டம் | வாக்குப்பதிவு தேதி | வாக்குப்பதிவு விழுக்காடு |
| --- | --- | --- |
| 1 | அக்டோபர் 12 | 57% |
| 2 | அக்டோபர் 16 | 55% |
| 3 | அக்டோபர் 28 | 53.32 |
| 4 | நவம்பர் 1 | 57.59 |
| 5 | நவம்பர் 5 | 59.46 |
# வட்டு சேமிப்பு

**வட்டு சேமிப்பு** (ஆங்கிலத்தில் *Disk storage*) என்பது தரவுகளை ஒன்று அல்லது மேற்பட்ட சுழலும் **வட்டுகளின்** மேற்பரப்பில் மின்னணு, காந்த, ஒளி அல்லது இயற்பு இயக்க மாற்றங்களின் மூலம் பதிவு செய்யும் சேமிப்புப் பொறிமுறைகளின் ஓர் பொதுவான வகை. வட்டு இயக்கி என்பது சேமிப்பு பொறிமுறையை செயல்படுத்தும் ஓர் சாதனம்; பொதுவாக இது வட்டு ஊடகத்தினின்றும் வேறுபடுத்தி அறியப்படும். நீக்க இயலாத வட்டு அடங்கிய வன் வட்டு இயக்கி, நெகிழ் வட்டு இயக்கியும் அதன் நீக்கக்கூடிய நெகிழ் வட்டும், பிற ஒளி வட்டு இயக்கிகள், அதனோடு தொடர்புடைய ஒளி வட்டு ஊடகம் முதலியவை வட்டு சேமிப்பு சாதனங்களில் குறிப்பிடத்தக்க வகைகள்.
# வட்டு சேமிப்பு

## பின்புலம்

ஒலி தகவல்கள் முதலில் தொடர்முறைகளில்(அனலாக் முறைகள்) பதிவு செய்யப்பட்டன. அது போலவே முதல் நிகழ்பட வட்டுகளும் அனலாக் முறைகளையே பயன்படுத்தி பதிவு செய்தன. இசை துறையில் பதிவு முறையில் பயன்படுத்தப்பட்ட அனலாக் முறை பெரும்பாலும் எண்ணிம ஒளித் தகவல்களாக பதியப்படும் எண்ணிம ஒளி (ஆப்டிகல்) தொழில்நுட்ப முறைகளால் பதிலீடு செய்யப் பட்டுவிட்டன.
# வட்டு சேமிப்பு

## அணுக்க முறைகள்

எண்ணிம வட்டு இயக்கிகள் என்பவை கணினி தரவு சேமிப்பு சாதனங்கள் ஆகும். ஒவ்வோர் வட்டும் வருமுறை பாளங்களாக, பிரிவுகளின் தொகுப்புகளாகப் பகுக்கப்படும். பாளங்கள் அவற்றின் வருமுறை பாள முகவரிகளால் அறியப்படும்.வட்டுகளில் எழுதுவதும், அவற்றிலிருந்து தரவுகளைப் படிப்பதும் பாளங்களின் நுணுக்க அளவிலேயே நிகழும்.
# வட்டு சேமிப்பு

## சுற்று வேகம், தட அமைப்பு

இயக்கிக்குள் நேரும் இயற்பு இயக்கம் இரு விதமான இயக்கங்களில் நிகழும். சாதனத்துள் வட்டைச் சுழற்றும் இயக்கம் ஒன்றும், வட்டின் குறுக்கு நெடுக்காக தடங்களுக்கிடையில் நகரும் எழுதுமுனையின் பக்கவாட்டு இயக்கம் மற்றொன்று.  
இருவிதமான வட்டு சுழல் முறைகள்:
- நிலையான நேர்கோட்டு வேகம் (ஒளிசார் சேமிப்புகளில் பெரும்பாலும் பயன்படுத்தப்படுவது) ஒளித்தட்டின் சுழல் வேகத்தை எழுதுமுனையின் இடத்திற்கேற்றவாறு மாற்றுவது
- நிலையான கோண வேகம் (வன் வட்டு இயக்கிகள், சில ஒளி வட்டு அமைப்புகள், வினைல் ஒலிப் பதிவுகள் முதலியவற்றில் பயன்படுத்தப்படுவது) எழுதுமுனை எங்கிருந்தாலும் வட்டை சீரான வேகத்தில் சுழற்றும்.